**Sveučilište u Rijeci**

**Pomorski fakultet**

**Studentska ulica 2**

**Rijeka**

**OIB 76722145702**

**RKP 22568**

**Obrazloženje izvršenja Posebnog dijela** **financijskog plana za 2024. godinu**

**A621002 Redovna djelatnost Sveučilišta u Rijeci**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Rebalans 2024. | Izvršenje 2024. | Indeks 5/2\*100 | Indeks  5/4\*100 |
| 1 | 2 | 3 | 4 | 5 | 6 | 7 |
| A621002 | 3.381.883 | 3.539.826 | 4.063.570 | 4.064.949 | 114,83 | 100,00 |

Unutar ove aktivnosti izvršavaju se plaće i materijalna prava zaposlenih na teret državnog proračuna. Rashodi za zaposlene izvršeni su u iznosu 4.064.950 EUR, dok materijalna prava zaposlenih (naknade za prijevoz) iznose 59.573 EUR. Na teret državnog proračuna na dan 31.12.2024. ukupno je zaposleno 106 djelatnika. Unutar ove aktivnosti podmiruju se troškovi za sistematske preglede zaposlenih, a u 2024. godini 43 zaposlenika obavila su sistematski pregled. Naknada za kvotu za nezapošljavanje invalida u 2024. godini plaćena je u iznosu 5.964 eura.

**A622122 Programsko financiranje javnih visokih učilišta - Sveučilište u Rijeci**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Rebalans 2024. | Izvršenje 2024. | Indeks 5/2\*100 | Indeks  5/4\*100 |
| 1 | 2 | 3 | 4 | 5 | 6 | 7 |
| A622122 | 368.450 | 549.281 | 549.281 | 339.567 | 92,16 | 61,82 |

Niže izvršeni rashodi u odnosu na planirani rebalans financijskog plana za 2024. rezultat su toga što je Fakultet u obvezi kod planiranja pridržavati se limita rashoda od određenih strane Sveučilišta u Rijeci, dok se rashodi u ovoj aktivnosti mogu izvršavati samo u visini doznačenih sredstava.

Tijekom 2024. godine sredstvima programskih ugovora izvršeno je financiranje materijalnih troškova Fakulteta, kao i tekuće i investicijsko održavanje i nabava opreme za učionice i znanstveno istraživački rad, financiranje vanjske suradnje i nastavak UNIRI znanstvenih potpora za financiranje specifičnih troškova znanstveno-istraživačkog rada.

*Ova aktivnost sastoji se od sljedećih podaktivnosti:*

1. *Programsko financiranje namijenjeno pokriću materijalnih troškova Fakulteta*
2. *UNIRI potpore znanstvenim istraživanjima*

Sredstva programskog financiranja izvršena su u ukupnom iznosu 336.814 EUR prema zaključenom programskom ugovoru i dostavljenim limitima od strane Sveučilišta u Rijeci, a iskoristio se donos sredstava iz ovog izvora iz prethodne godine u iznosu 26.528 EUR.

UNiRI potpore prema zaključenim ugovorima sa zaposlenicima Fakulteta izvršene su u iznosu 2.753 EUR.

*Nastavno su prikazani institucijski rezultati koji su ostvareni programskim ugovorom u izvještajnom razdoblju programskog financiranja.*

|  |  |  |  |  |
| --- | --- | --- | --- | --- |
| Pokazatelj rezultata | Definicija | Jedinica | Izvor podataka | Vrijednost za 2024. |
| Broj studenata | Udio dolaznih međunarodnih studenata (dolazna mobilnost studenata) | student | ISVU baza podataka  ak. g. 2023/2024 | 15 |
| Broj studenata koji su u prethodnoj akademskoj godini stekli minimalno 55 ECTS bodova | Uspješnost studiranja | Broj studenata | ISVU baza podataka  ak. g. 2023/2024*.* | 325 |
| Broj radova objavljenih u časopisima uvedenim u  -bazi Web of Science za STEM područja znanosti,  - broj radova objavljenih u časopisima uvedenim u bazu Web of Science i bazu SCOPUS za društveno, humanističko i interdisciplinarno područje znanosti i umjetnosti (objavljenih tijekom jedne godine) | Znanstvena produktivnost | Broj radova | *Web of Science)*    *SCOPUS*  *DH znanosti* | 56  58  2 |
| Omjer broja završenih studenata u akademskoj godini i broja studenata upisanih u prvu godinu te akademske godine | Završnost studija | Omjer | ISVU baza podataka  ak. g. 2023/2024 | 0,59 |

**A621183 Stipendije i školarine za doktorski studij**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Rebalans 2024. | Izvršenje 2024. | Indeks 5/2\*100 | Indeks  5/4\*100 |
| 1 | 2 | 3 | 4 | 5 | 6 | 7 |
| A621183 | 0 | 0 | 943 | 943 | - | - |

U ovoj aktivnosti izvršavaju se troškovi refundacije izrade doktorske disertacije zaposlenicima koji su stekli zvanje doktora znanosti, a odnose se na dva zaposlenika Fakulteta.

**A****621181 Pravomoćne sudske presude**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Rebalans 2024. | Izvršenje 2024. | Indeks 5/2\*100 | Indeks  5/4\*100 |
| 1 | 2 | 3 | 4 | 5 | 6 | 7 |
| A621181 | 10.625 | 9.280 | 5.687 | 3.234 | 30,43 | 56,87 |

U ovoj aktivnosti izvršavaju se rashodi pravomoćnih sudskih presuda za povećanje osnovice za obračun plaće u visini 6%, koje Fakultet treba isplatiti svojim zaposlenicima, a iznos od 3.234 EUR odnosi se na dvije pravomoćne sudske presude koje su isplaćene u 2024. godini. S ovim isplatama, svi sudski procesi po osnovu tužbi vezanih za povećanje 6% osnovice koje je Fakultet vodio su završeni.

**A679089 Redovna djelatnost Sveučilišta u Rijeci (iz evidencijskih prihoda)**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Rebalans 2024. | Izvršenje 2024. | Indeks 5/2\*100 | Indeks  5/4\*100 |
| 1 | 2 | 3 | 4 | 5 | 6 | 7 |
| A679089 | 2.020.092 | 1.922.803 | 1.939.957 | 1.898.981 | 94,00 | 97,89 |

*Ova aktivnost izvršena je 97,89% u odnosu na tekući plan za 2024. godinu, a sastoji se od sljedećih podaktivnosti*:

1. Osnovna djelatnosti – participacija školarina
2. Poslijediplomski studij „Pomorstvo“
3. Programi cjeloživotnog obrazovanja – tečajevi i poseban program izobrazbe za pomorce
4. Stručna djelatnost – projekti za gospodarstvo
5. Rad Studentskog zbora
6. Programi znanstveno-istraživačke djelatnosti
7. Projekt Hrvatske zaklade za znanost
8. Izdavanje znanstvenih udžbenika
9. Izdavanje časopisa „Pomorstvo“
10. Ostale nespomenute podaktivnosti.

**1.** **Osnovna djelatnost – participacija školarina i ostalih s njima povezanih prihoda**

Unutar ove podaktivnosti izvršeni su rashodi nastali provedbom studija i oni u 2024. godini iznose 515.872 EUR , od toga 382.212 eura za materijalne rashode, 564 EUR za financijske rashode, 24.264 EUR za prijenos sredstava školarina Sveučilištu u Rijeci temeljem obračunatih prihoda (3%+1%), 1.140 EUR za plaćene školarine zaposlenika na doktorskom studiju, 1.105 EUR za ostale tekuće donacije u naravi koje se odnose na poklone najbolje nagrađenim studentima, 10.993 EUR za ulaganje u tuđu imovinu u prostor bivše tvornice Torpedo gdje se nalazi edukativna radionica Fakulteta, 67.405 EUR za nabavu i zamjenu računalne opreme i dotrajalog uredskog namještaja, nabavu laboratorijske opreme i knjiga, te preostalih 28.190 EUR predstavljaju nabavu dijelova za portalnu dizalicu u edukativnoj radionici Torpedo.

**2. Poslijediplomski studij „Pomorstvo“**

Na ovoj podaktivnosti izvršeni su rashodi za izvođenje poslijediplomskog studija „Pomorstvo“ u ukupnom iznosu 25.060 EUR. Od ukupno utrošenih sredstava u 2024. godini, na rashode za zaposlene odnosi se 45,67% dok se 44,70% odnosi se na rashode za vanjske suradnike na studiju. Preostali rashodi odnose se na podmirenje troškova izvođenja ove podaktivnosti, te prijenos 4% obračuna prihoda za Sveučilište. Ova podaktivnost financira se iz izvora 43.

**3. Programi cjeloživotnog obrazovanja - tečajevi i posebni program izobrazbe za pomorce**

U okviru ove podaktivnosti utrošena su sredstva u iznosu od 185.647 EUR i odnose se na rashode za zaposlene koji izvode tečajeve i programe izobrazbe za pomorce kao i vanjske suradnike. Materijalni rashodi u 2024. izvršeni su u iznosu 31.191 EUR i odnose se na sredstva za vanjske suradnike, najam vatrogasnih poligona za izvođenje tečajeva, reprezentaciju i ostale rashode. Preostali rashodi odnose se na podmirenje ostalih troškova izvođenja ove podaktivnosti, te prijenos 4% obračuna prihoda za Sveučilište.

**4**. **Stručna djelatnost – projekti za gospodarstvo**

U okviru ove podaktivnosti 89,73 % od ukupno utrošenih 328.396 EUR u 2024. godini odnosi se na intelektualne usluge, odnosno isplatu honorara za zaposlenima i vanjskim suradnicima koji rade na stručnim projektima izrade elaborata i maritimnih studija za privredu. Preostali rashodi odnose se na podmirenje troškova izvođenja ove podaktivnosti, te prijenos 4% obračuna prihoda za Sveučilište.

**5**. **Rad Studentskog zbora**

Studentski zbor nema pravnu osobnost, a njegova aktivnost se financira iz izvora 43, 52 i 61 u skladu s izvorom prihoda. Dio troškova se financira iz školarina, dio doznačenim sredstvima Sveučilišta u Rijeci i dio donacijama od trgovačkih društava. U 2024. je utrošeno 427 EUR.

**6. Programi znanstveno-istraživačke djelatnosti**

U okviru ove podaktivnosti financiraju se programi znanstveno-istraživačke djelatnosti temeljem Pravilnika o poticanju znanstvene aktivnosti Fakulteta, te implementacija 20 (dvadeset) UNIRI-ZIP znanstvenih projekata ukupne vrijednosti 210.523 EUR kao i financiranje projekata putem UNIRI stimulativnih potpora. Ukupno je izvršeno 97.948 EUR.

**7.** **Projekti Hrvatske zaklade za znanost**

Projekt „Engleske riječi u hrvatskome jeziku: identifikacija, afektivnosemantičko normiranje i ispitivanje kognitivne obrade bihevioralnim i neuroznanstvenim metodama“ završava 28. veljače 2025. godine te se izvršeni rashodi odnose na financiranje materijalnih rashoda u iznosu 1.148 EUR. Ova se podaktivnost financira iz izvora 52.

**8. Izdavanje znanstvenih udžbenika**

U okviru ove podaktivnosti utrošeno 4.983 EUR u 2024. godini za financiranje materijalnih rashoda koji se odnose na usluge tiskanja izdanja udžbenika Fakulteta. Dobivena je potpora od MZOM-a za izdavanje udžbenika Ekonomika brodarstva i Pod povećalom interdisciplinarnosti: novi pogledi na neprilagođene engleske riječi u hrvatskome jeziku.

**9.** **Izdavanje znanstvenih časopisa**

Ova podaktivnost pokriva izdavanje znanstvenog časopisa „Pomorstvo“ i izvršeni su rashodi u iznosu 12.172 EUR. Rashodi se odnose na troškove tiskanja i grafičke obrade teksta, te nabave opreme. Ova aktivnost financira se iz izvora 52 jer dio sredstava osigurava nadležno ministarstvo.

**10. Ostale nespomenute podaktivnosti**

U ostalim nespomenutim podaktivnostima izvršavaju se rashodi koji preostanu od prihoda od obavljanja poslova na tržištu i namjenskih prihoda, kao i realizacija sredstava programskih ugovora u slučaju da ih Sveučilište doznači putem izvora 52. Unutar ove podaktivnosti izvršeni rashodi iz izvora 12 i 561 predstavljaju preostala sredstva završenih HKO projekata Pandora i Medusa koji su na početku provođenja bili pred financirani iz vlastitih sredstava. Također, u ovoj podaktivnosti se izvršavaju rashodi koji se financiraju iz prihoda od prodaje imovine, odnosno izvora 71 (prodaja stanova za zaposlene) kao i od prihoda od donacija od trgovačkih društava za podmirenje troškova redovitog poslovanja. Ukupno je na ovoj podaktivnosti izvršeno 728.173 EUR od čega je udio rashoda za zaposlene 72,32%.

**A679072 EU projekti Sveučilišta u Rijeci (iz evidencijskih prihoda)**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Rebalans 2024. | Izvršenje 2024. | Indeks 5/2\*100 | Indeks  5/4\*100 |
| 1 | 2 | 3 | 4 | 5 | 6 | 7 |
| A679072 | 365.829 | 342.781 | 686.488 | 778.477 | 204,60 | 113,40 |

Aktivnost EU projekata izvršena je 13,40% više u odnosu na tekući plan za 2024. godinu najvećim dijelom kao rezultat doznačenih sredstava po ZNS-u za projekt TransH2 pristiglih na samom kraju godine, temeljem kojih su se sredstva doznačila partnerima na projektu i teretila rashode.

*Ova aktivnost sastoji se od troškova implementacije sljedećih EU podprojekata:*

1. A679072.188 (Horizon Europe) SafeNav - Safe Navigation
2. A679072.175 (Horizon Europe) INNO2MARE - Strengthening the capacity for excellence of Slovenian and Croatian innovation ecosystems to support the digital and green transitions of maritime regions
3. A679072.187 (Horizon Europe) Healthy Sailing - Prevention, mitigation, management of infectious diseases on cruise ships and passenger ferries
4. A679072.198 (Horizon Europe) ATLANTIS – Improved Resilience of Critical Infrastructures Against Large Scale Transnational and Systemic Risks,
5. A679072.199 (EMFAF-2023-BlueCareers) Next Blue Generation
6. A679072.200 (Erasmus+) UMTMS – The Usage of Multipurpose Tasks in Maritime Simulation
7. A679072. 201 (Erasmus+) MASK - Marine Robots for Better Sea Knowledge Awareness
8. A679072.Novi podprojekt (DigiMar Erasmus+) - Digital Education for Maritime Communication
9. A679072.202 (Interreg Italija Hrvatska) ZEAS (Ferry demonstrator for the switch to safe use of sustainable climate neutral fuels in Adriatic – Zero Emission Adriatic Ships)
10. A679072. Novi podprojekt (Interreg EUR Med) FRED - Fire Free MED
11. A679072. Novi podprojekt (Interreg Italija Hrvatska) BEST4.0 (Blue Economy Sectors Digital Transformation towards Industry 4.0)
12. A679072. Novi podprojekt (Interreg Italija Hrvatska) TransH2 (Transition to Hydrogen Fuelled Cross-Border SeaMobility)
13. A679072. Novi podprojekt (Interreg Italija Hrvatska) TOFOLA (Tourism in the Forest and green Lagoons of the Adriatic through historical wooden boats)
14. A679072. Novi podprojekt (Interreg Italija Hrvatska) PortEMS - Konvergentni IT-OT sustav upravljanja energijom (EMS) za tranziciju lučkih zajednica u pametna niskougljična energetska čvorišta - IP.1
15. A679072. Novi podprojekt (Erasmus+) GREENPORT (GREENPORT Alliances)
16. A679072. Novi podprojekt Seafarers experience appealing for shore (Sea4Shore)
17. A679072. Novi podprojekt Program razvoja karijera mladih istraživača-Plan razvoja karijere asistenata (NPOO.C3.2.R2-.1.03.0070)

**K679128 POBOLJŠANJE UČINKOVITOSTI JAVNIH ULAGANJA NA PODRUČJU ISTRAŽIVANJA, RAZVOJA I INOVACIJA - NPOO (C3.2.R3)**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Rebalans 2024. | Izvršenje 2024. | Indeks 5/2\*100 | Indeks  5/4\*100 |
| 1 | 2 | 3 | 4 | 5 | 6 | 7 |
| K679128 | - | - | 7.455 | 26.450 | - | 354,80 |

Ova aktivnost sastoji se od troškova implementacije projekta Dokaz inovativnog koncepta korištenja računalnog vida za detekciju i raspoznavanje plovnih objekata u lukama nautičkog turizma (NPOO.C3.2.R3-I1.01.0124)

Više izvršeni rashodi u odnosu na plan rezultat su usklađivanja rebalansa financijskog plana za 2024. godinu od strane nadležnog ministarstva koje je dostavilo rashodovne limite za ovaj izvor i aktivnost.

**Detaljan prikaz svih aktivnih EU projekata iz posljednje dvije aktivnosti sadržan je u Izvještaju o korištenju sredstava fondova Europske unije.**